Def Leppard

**Def Leppard** er et britisk hard rock/heavy metal band som ble dannet i Sheffield i 1977 i NWOBHM-perioden. Bandet har solgt over 100 millioner album. De to største salgsuksessene deres kom med albumene *[[Pyromania (album)|Pyromania]]* og *[[Hysteria (album)|Hysteria]]*.

Def Leppard er et av fem rockeband med to originale studioalbum-utgivelser som har solgt over ti millioner kopier hver. De andre er Led Zeppelin, Pink Floyd, The Beatles og Van Halen. De har også spilt på tre kontinenter på samme dag, noe som fikk plass i Guinness rekordbok.

## Starten
Medlemmene i Def Leppard var bare tenåringer da de fikk platekontrakt og spilte inn debutalbumet *[[On Through the Night]]* i 1980. I Storbritannia ble de betraktet som et band som kun rettet seg mot USA, og det tok litt tid før de ble anerkjent i hjemlandet.

På albumet *[[High 'n' Dry]]* fra 1981 fikk de med seg produsenten Robert John «Mutt» Lange som hjalp bandet med låtskriving og å finne en «definert sound».

## Pyromania
Det store gjennombruddet kom i 1983 med albumet *[[Pyromania (album)|Pyromania]]* som gav dem store hits med låtene «Foolin'» og «Photograph». Trommeslager Rick Allen mistet den ene armen i en bilulykke den 31. desember 1984, og planene om et nytt album ble lagt på is. Det ble en stund vurdert å erstatte Allen med en ny trommeslager, men bandet bestemte seg for å vente og se om han kunne fortsette.

Allen fikk et spesiallaget trommesett som gjorde at han kunne fortsette å spille. Bandet startet et samarbeid med Jim Steinman. Steinman var mest kjent for sine pompøse produksjoner for blant andre Meat Loaf og Bonnie Tyler, og Def Leppard ville ha lyden stor og pompøs. Samarbeidet fungerte imidlertid ikke, og de tok igjen kontakt med «Mutt» Lange.

## Hysteria
I 1987 ga de ut albumet *[[Hysteria (album)|Hysteria]]*, som inneholdt hits som «Animal», «Women», «Love Bites», «Pour Some Sugar on Me» og «Rocket». Albumet ble en umiddelbar kommersiell suksess, og gikk til topps på både Billboard 200 og UK Albums Chart. Det er Def Leppards bestselgende album gjennom tidene. De neste to årene var Def Leppard et av de største bandene i verden med tanke på plate- og konsertbillettsalg. Sheffieldbandets videoer gikk på «heavy rotation» på MTV.

Bandet la ut på en verdensturné som skulle vare i over to år. Det tømte dem for energi. Gitaristen Steve Clark, som hadde problemer med alkohol allerede fra tidlig på 1980-tallet, ble verre og gled inn i en dyp depresjon. Han døde 8. januar 1991 etter inntak av piller og alkohol før ferdigstillingen av bandets neste album *[[Adrenalize]]*. Dødsfallet var mest sannsynlig et uhell og ikke selvmord.

## Diskografi

### Studioalbum
**[[On Through the Night]]* (1980)
**[[High 'n' Dry]]* (1981)
**[[Pyromania (album)|Pyromania]]* (1983)
**[[Hysteria (album)|Hysteria]]* (1987)
**[[Adrenalize]]* (1992)
**[[Slang (album)|Slang]]* (1996)
**[[Euphoria (album)|Euphoria]]* (1999)
**[[X (Def Leppard-album)|X]]* (2002)
**[[Yeah!]]* (2006)
**[[Songs from the Sparkle Lounge]]* (2008)
**Def Leppard* (2015)
**Diamond Star Halos* (2022)

### Samlealbum
**[[Retro Active]]* (1993)
***' ([[1995]])
*''[[Best of Def Leppard]]'' ([[2004]])
*''[[Rock of Ages: The Definitive Collection]]'' ([[2005]])
*''The Story So Far – The Best Of'' ([[2018]])

===Konsertalbum===
***' (2011) (inneholder tre nye studioinnspillinger)
**Viva! Hysteria* (2013)
**And There Will Be a Next Time... Live from Detroit* (2017)
**London to Vegas* (2020)

## Konserter i Norge
*1987: Skedsmohallen. 
*1993: 2. mai i Oslo Spektrum. 
*1996: 5. oktober på Sentrum Scene. 
*2008: 21. mai i Sandnes, 23. mai i Halden, og Trondheim på Torget den 24. mai.
*2013: 6. juli på Skånevik Bluesfestival. 
*2019: 27. juni på Trondheim Rocks, Trondheim, og 29. juni på Tons of Rock, Oslo.
*2023: 11. juni på Trondheim Rocks, Trondheim.

## Referanser


## Eksterne lenker
* 
* 
* 
* 
* NRK: Def Leppard med nytt album
* The Def Leppard World – Diskografi